ഗുജറാത്തിലെ തുറമുഖത്ത് നിന്ന് 3000 കിലോ ഹെറോയിന് പിടികൂടിയ സംഭവം കേസന്വേഷണം ഏറ്റെടുത്ത് എന്ഐഎ ന്യൂഡല്ഹി : ഗുജറാത്തിലെ മുന്ദ്ര തുറമുഖത്ത് നിന്ന് 3000 കിലോ ഹെറോയിന് പിടികൂടിയ കേസിന്റെ അന്വേഷണം ഏറ്റെടുത്ത് ദേശീയ അന്വേഷണ ഏജന്സിഎന്ഐഎ. കേന്ദ്ര ആഭ്യന്തര മന്ത്രാലയത്തിന്റെ നിര്ദ്ദേശപ്രകാരമാണ് കേസന്വേഷണം എന്ഐഎ ഏറ്റെടുത്തത്. രണ്ട് കണ്ടെയ്നറുകളിലായി സെപ്റ്റംബര് 13 നാണ് തുറമുറഖത്ത് നിന്നും ലഹരിമരുന്ന് പിടികൂടിയത്. 21,000 കോടി രൂപ വിലമതിക്കുന്ന 2,988.21 ഹെയ്റോയിനാണ് പിടിച്ചെടുത്തത്. സംഭവത്തില് നാല് അഫ്ഗാനികള് ഉള്പ്പെടെ എട്ട് പേരെ അറസ്റ്റ് ചെയ്യുകയുമുണ്ടായി. ഒരു ഉസ്ബെക്കിസ്ഥാന് സ്വദേശിയും മൂന്ന് പേര് ഇന്ത്യക്കാരും പിടിയിലായവരിലുണ്ട്. തുറമുഖം വഴി ഹെറോയിന് അടങ്ങിയ കണ്ടെയ്നര് ഇറക്കുമതി ചെയ്ത സ്ഥാപനം നടത്തിയിരുന്ന ദമ്ബതികളായ സുധാകര്, ഭാര്യ ദുര്ഗ വൈശാലി എന്നിവരും ഇതില് ഉള്പ്പെടും വെണ്ണക്കല്ലുകള് എന്ന പേരിലാണ് ഇവര് ഹെറോയിന് ഇറക്കുമതി ചെയ്തത്. അഫ്ഗാനിലെ കാണ്ഡഹാര് തുറമുഖത്ത് നിന്നും ഇറാനിലെ ബന്ദര് അബ്ബാസ് തുറമുഖം വഴിയാണ് കണ്ടെയ്നറുകള് എത്തിയത്. ഇതിന് പിന്നാലെ ഡല്ഹി, നോയിഡ, ചെന്നൈ, കോയമ്ബത്തൂര്, അഹമ്മദാബാദ്, വിജയവാഡ തുടങ്ങിയ സ്ഥലങ്ങളില് വ്യാപക പരിശോധന നടന്നിരുന്നു.